जिउ खुंनो थाखाय गुबुन राहा लादोंमोनब्लाबो अराय नेनानै दंमोन मोजां समा फैफिनगोन होनना। नाथाय दासान्दि राज्योआव कर’नानि नैथि दोहौनि महरखौ नुनानै फैबाय थानाय समाव फावथिना दिन्थिनो हागोन ना हाया साननाय सोमजिखांदों बिथांमोननि गोसोआव। मख’जाथावदि, बागसा जिल्लानि सिङाव थानाय भेवला बर’पारा ओनसोलनि ‘नवरुप’ फावथिना दिन्थिग्रा हान्जानि सामलायगिरि बिथाङा गोबां जेंनायाव गोग्लैदों।